אליפות העולם בשחייה 2003

אליפות העולם העשירית בשחייה נערכה בברצלונה, ספרד, ב-12 ביולי - 27 ביולי 2003. האליפות כללה את ארבעת המקצועות האולימפיים: שחייה, קפיצה למים, שחייה צורנית וכדורמים, ובנוסף התקיימה תחרות שחייה במים פתוחים. בתחרות השתתפו 2015 ספורטאים, מ-157 מדינות. ארצות הברית (ארצות הברית) ניצחה באליפות, עם 12 מדליות זהב ו-31 בסך הכל. רוסיה (רוסיה) סיימה שנייה עם 10 מדליות זהב ו-21 בסך הכל ואוסטרליה (אוסטרליה) סיימה במקום השלישי עם 8 מדליות זהב, ו-26 מדליות בסך הכל. האנה שטוקבאואר (גרמניה גרמניה), זכתה ב-3 מדליות זהב אישיות, במשחים הארוכים ל-400 מטר, 800 מטר ול-1500 מטר חופשי, עם שני שיאי תחרות חדשים. לו קסיוג'ואן (הרפובליקה העממית של סין  סין), זכתה ב-3 מדליות זהב במשחי החזה ובשליחות. ג'ני תומפסון (ארצות הברית ארצות הברית) זכתה ב-5 מדליות (2 זהב, 2 כסף ו-1 ארד) ולינדזי בנקו (ארצות הברית ארצות הברית), זכתה ב-3 מדליות (2 זהב ו-1 כסף כולן במשחי שליחות). יאנה קלוצ'קובה (אוקראינה אוקראינה) זכתה ב-2 מדליות זהב אישיות במשחי מעורב אישי ואינגה דה ברוין (הולנד הולנד), זכתה ב-2 מדליות זהב אישיות במשחים ל-50 מטר חופשי ו-50 מטר פרפר. מייקל פלפס (ארצות הברית ארצות הברית), שזכה ב-6 מדליות (3 זהב אישיות, מדליית זהב במשחה שליחים כששחה במוקדמות ו-2 כסף) ו-2 שיאי עולם חדשים במשחי מעורב אישי. גרנט האקט (אוסטרליה אוסטרליה), זכה ב-5 מדליות (3 זהב, 1 כסף ו-1 ארד), ארון פירסול (ארצות הברית ארצות הברית), זכה ב-4 מדליות (3 זהב ו-1 כסף), אלכסנדר פופוב (רוסיה רוסיה), זכה ב-4 מדליות (3 זהב ו-1 כסף). איאן ת'ורפ (אוסטרליה אוסטרליה), זכה ב-4 מדליות (3 זהב ו-1 כסף), איאן קרוקר (ארצות הברית ארצות הברית), זכה ב-3 מדליות (2 זהב, 1 כסף) ושיא עולם חדש וקוסוקיי קיטאג'ימה (יפן יפן), זכה ב-3 מדליות ( 2 זהב ו-1 ארד) עם שני שיאי עולם חדשים במשחי החזה. באליפות ניקבעו 13 שיאי עולם חדשים (2 בנשים ו-11 בגברים). נוסף לכך, נקבעו 8 שיאי תחרות חדשים במשחי הגמר (6 לנשים ו-2 לגברים). אמנדה בירד (ארצות הברית ארצות הברית) השוותה את שיא העולם במשחה ל-200 מטר חזה בתוצאה של 2:22.99 דקות. לייזל ג'ונס (אוסטרליה אוסטרליה) קבעה שיא עולם חדש בשלב חצי הגמר, במשחה ל-100 מטר חזה בתוצאה של 1:06.37 דקות. תומאס רופראט (גרמניה גרמניה) קבע שיא עולם חדש במשחה ל-50 מטר גב בתוצאה של 24.80 שניות. קוסוקה קיטאג'ימה (יפן יפן) קבע שיא עולם חדש במשחה ל-100 מטר חזה בתוצאה של 59.78 שניות. קוסוקה קיטאג'ימה (יפן יפן) קבע שיא עולם חדש במשחה ל-200 מטר חזה בתוצאה של 2:09.42 דקות. מאט וולש (אוסטרליה אוסטרליה) קבע שיא עולם חדש במשחה ל-50 מטר פרפר בתוצאה של 23.43 שניות. אנדרי סרדינוב (אוקראינה אוקראינה) קבע שיא עולם חדש במשחה ל-100 מטר פרפר בשלב חצי הגמר הראשון בתוצאה של 51.76 שניות. מייקל פלפס (ארצות הברית ארצות הברית) קבע שיא עולם חדש במשחה ל-100 מטר פרפר בשלב חצי הגמר השני בתוצאה של 51.47 שניות. איאן קרוקר (ארצות הברית ארצות הברית) קבע שיא עולם חדש במשחה ל-100 מטר פרפר בשלב הגמר בתוצאה של 50.98 שניות. מייקל פלפס (ארצות הברית ארצות הברית) קבע שיא עולם חדש במשחה ל-200 מטר פרפר בשלב חצי הגמר בתוצאה של 1:53.93 דקות. מייקל פלפס (ארצות הברית ארצות הברית) קבע שיא עולם חדש במשחה ל-200 מטר מעורב אישי בתוצאה של 1:56.04 דקות. מייקל פלפס (ארצות הברית ארצות הברית) קבע שיא עולם חדש במשחה ל-400 מטר מעורב אישי בתוצאה של 4:09.09 דקות. הרביעייה האמריקאית (ארצות הברית) קבעה שיא עולם חדש במשחה ל-4x100 מטר מעורב בתוצאה של 3:31.54 דקות. 8 שחיינים יצגו את ישראל באליפות, 3 נשים ו-5 גברים. ורד בורוכובסקי סיימה במקום ה-6 במשחה ל-50 מטר פרפר (משחה שאינו אולימפי) וכן במקום ה-9 במשחה ל-100 מטר פרפר. שילו איילון סיים במקום ה-10 במשחה ל-800 מטר חופשי ויואב גת סיים אף הוא במקום ה-10 במשחה ל-200 מטר גב.